L-Estratt segwenti hu meħud kelma b'kelma mill-Kapitlu 4 tal-Manifest Elettorali ta' Alternattiva Demokratika L-annimali li jintużaw għal skop ta' divertiment għandhom jiġu mħarsa mill-moħqrija. Għalhekk l-awtoritajiet m'għandhomx joħorġu permessi għal ċirku bl-annimali. Dawn l-annimali jsofru kemm minħabba t-trasport, kif ukoll minħabba li jiġu sfurzati jagħmlu affarijiet kontra n-natura tagħhom. Dan jgħodd ukoll għall-użu ta' annimali f'forom oħra ta' divertiment, bħal dolfinarji u waqt festi bħall-Imnarja.